
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica

KLASA: 026-02/21-002/2262
URBROJ: 251-06-11-1602-21-3
Zagreb, 13. prosinca 2021.
				
Z A P I S N I K

s  7. sjednice Vijeća Mjesnog odbora Ciglenica, održane 13. prosinca 2021. u 18:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Hrvoje Skejić, Goran Štefek i Siniša Bijelić.
Nenazočan član Vijeća: Krešimir Pintarić.

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.
Predsjednica Vijeća daje zapisnik s 6. sjednice na verifikaciju. Otvara raspravu. Članovi Vijeća Mjesnog odbora Ciglenica imaju primjedbu na zapisnik, te traže da se u zapisniku isprave navodi pod Ad 2. da se nadopuni obrazloženje i pod Ad 6. da se ispravi rezultat glasovanja. Predsjednica zaključuje raspravu. Predsjednica daje zapisnik s primjedbama na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 6. sjednice. 


Predsjednica predlaže sljedeći
DNEVNI RED

1. Prijedlog zaključka o lokacijama zelenih otoka
2. Prijedlog zaključka o koordinaciji sa komunalnim redarstvom i VII. Policijskom postajom
3. Prijedlog zaključka o preraspodjeli sredstava s pozicije asfalterskog programa Plana malih komunalnih akcija
4. Prijedlog zaključka o postavljanju zaštitnih stupića na uglu Stubičke ulice k.br. 68 sa Žutničkom ulicom k.br. 41
5. Prijedlog zaključka o sanaciji kanalizacijskog šahta na Selskoj cesti ispred k.br. 52
6. Prijedlog zaključka o provjeri pravnog statusa vlasništva u Brdovečkoj ulici kod k.br. 19 – 23
7. Prijedlog zaključka o rješavanju prometne problematike u Zlatarskoj ulici i Pušćanskoj ulici
8. Pitanja, prijedlozi i obavijesti 



koji je prihvaćen JEDNOGLASNO.







Ad 1. Prijedlog zaključka o lokacijama zelenih otoka

Predsjednica izvješćuje o materijalima, te ističe da Podružnica Čistoća, sektor odvoza otpada predlaže nadopunu/formiranje zelenog otoka na lokaciji Zagorska ulica 38A.
U cilju dodatnog uređenja sustava sa dva zvona (uglavnom papir i staklo) traži suglasnost Mjesnog odbora Ciglenica za nadopunu/kompletiranje zelenog otoka ( tri zvona) ili uklanjanje zvona za papir/plastiku tako da na lokaciji ostane samo zvono za staklo. Plan zadržavanja zvona za staklo isključivo je iz razloga ne skupljanja te vrste otpada od građana sa kućnog praga.
U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 2. Prijedlog zaključka o koordinaciji sa komunalnim redarstvom i VII. Policijskom postajom

Predsjednica izvješćuje o materijalima, te predlaže da se na slijedeću sjednicu pozovu predstavnici komunalnog, prometnog redarstva i policije u zajednici na području djelovanja Trešnjevke - sjever s ciljem uspostavljanja što bolje suradnje i komunikacije između Vijeća Mjesnog odbora Ciglenica i navedenih gradskih ureda.
U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad 3. Prijedlog zaključka o preraspodjeli sredstava s pozicije asfalterskog programa Plana malih komunalnih akcija

Predsjednica izvješćuje o materijalima, te predlaže da se dio sredstava s pozicije asfalterskog programa Plana komunalnih akcija u dijelu od 50.000,00 kn od Mjesnog odbora Ciglenica preraspodjeli Mjesnom odboru „Dr. Ante  Starčević“ u svrhu  asfaltiranja Medvedničke ulice i Gabuške ulice.
U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 4. Prijedlog zaključka o postavljanju zaštitnih stupića na uglu Stubićke ulice k.br. 68 sa Žutničkom ulicom k.br. 41 

Predsjednica izvješćuje o materijalima, te ističe da  zbog konstantno zaparkiranog nogostupa i nemogućnosti prolaska pješaka tim dijelom ulice (pješaci su prisiljeni kretati se kolnikom), Vijeće Mjesnog odbora Ciglenica traži postavljanje zaštitnih stupića u svrhu sprječavanja zaparkiravanja tog dijela nogostupa i povećanja sigurnosti kretanja pješaka u prometu.
U raspravi sudjeluju svi nazočni članovi Vijeća. Predsjednica zatvara raspravu. 
Vijeće Mjesnog odbora Ciglenica JEDNOGLASNO donosi
 
Z A K LJ U Č A K
(u privitku)

Ad 5. Prijedlog zaključka o sanaciji kanalizacijskog šahta na Selskoj cesti ispred k.br. 52

Predsjednica izvješćuje o materijalima, te ističe da zbog popriličnog oštećenja kolnika uslijed propalog poklopca kanalizacijskog šahta u asfalt samog kolnika i moguće ugroze u prometu tijekom prometovanja vozilima na Selskoj cesti, u blizini samog raskrižja sa Zagorskom ulicom. Vijeće Mjesnog odbora Ciglenica traži saniranje kanalizacijskog šahta i kolnika.                                                                      
U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)


Ad 6. Prijedlog zaključka o provjeri pravnog statusa vlasništva u Brdovečkoj ulici kod k.br. 19 – 23

Predsjednica izvješćuje o materijalima. Članovi Vijeća traže da se ispita pravni status vlasništva u Brdovečkoj ulici kod k.br.19-23 sa strane Žutničke ulice zemljište u svrhu provođenja daljnjih akcija uređenja ulica u naselju.
U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)


Ad 7. Prijedlog zaključka o rješavanju prometne problematike u Zlatarskoj i Pušćanskoj ulici

Predsjednica izvješćuje  o materijalima, te ističe da  zbog stalne zaparkiranosti nogostupa sa obje strane Zlatarske ulice, te unatoč znaka zabrane parkiranja sa jedne strane ulice i dolaska prometnog redarstva. Nemogućnošću sigurnog kretanja pješaka ulicom (prisiljeni hodati kolnikom) samim time ugroze pješaka u prometu. Vijeće Mjesnog odbora Ciglenica traži od Gradskog ureda za prostorno uređenje,izgradnju Grada, graditeljstvo, komunalne poslove i  promet mišljenje oko iznalaženja rješenja prometne problematike za Zlatarsku ulicu.
Na zahtjev stanara Pušćanske ulice oko prometne problematike. Zbog blizine SC Concordia i u vrijeme održavanja utakmica pojačan je promet naseljem, dodatni automobili korisnika SC Concordia dodatno zaparkiravaju Pušćansku ulicu koja je kratka i slijepa,te na sam čošak ulice pa je otežan ulazak i izlazak stanarima ulice iz same ulice na Klanječku ulicu,te se i zaletavaju većom brzinom u samu ulicu i time ugrožavaju sigurnost pješaka u ulici. Stoga Vijeće Mjesnog odbora Ciglenica traži Gradski ured za prostorno uređenje, izgradnju Grada, graditeljstvo, komunalne poslove i promet mišljenje oko iznalaženja rješenja prometne problematike za Pušćansku ulicu.
U raspravi sudjeluju svi prisutni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)




Ad 8. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća, o pristiglim upitima i prijedlozima građana.                                               
Potpredsjednica Vijeća Marina Milić Babić na sjednici održanoj 11. listopada 2021. godine tražila je da se ispita koji su sve gradski prostori na području Mjesnog odbora Ciglenica, kako još nije dobila odgovor, ponovno traži da se ispita isto.






Sjednica je završila u 19:00 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

